Rikarda
Gospa Rikarda (lat. Richardis; o. 840 – 18. septembra, između 894. i 896), poznata u katoličanstvu kao sveta Rikarda, bila je jedina zakonita supruga cara Karla Debelog te tako kraljica Italije, Burgundije, Bavarske, Francuske i Istočne Franačke te carica Svetog rimskog carstva. Sa svojim suprugom nije imala djece. Njen otac bio je grof Erchanger od Nordgaua; njena majka je bila supruga Erchangera čije ime je nepoznato. Rikarda se udala za Karla godine 862. U Rimu ju je krunisao 881. papa Ivan VIII. Nakon šta je njen muž Karlo počeo pokazivati da boluje od nekog mentalnog poremećaja, Rikarda je bezuspješno pokušavala vladati umjesto njega. Međutim, Karlo je optužio Rikardu da je spavala sa biskupom Liutwardom. Karlo je čak počeo tvrditi da njegov brak sa Rikardom nije ni konzumiran te je tražio poništenje braka. Carica je potom morala proći "Božiji sud" vatre, šta joj je pošlo za rukom. Nakon toga se povukla u opatiju Andlau. Njena nećakinja Rotroda tamo je bila časna sestra.